รัฐบาลไทย-ข่าวทำเนียบรัฐบาล-รัฐบาลแจงข้อสงสัยฝ่ายค้านการบริหารจัดการน้ำ เพิ่มพื้นที่ชลประทานแล้วกว่า 2 ล้านไร่ เพิ่มปริมาณน้ำเก็บกักได้กว่า 2,000 ล้าน ลบ.ม. ลดแผนงานซ้ำซ้อน ใช้งบคุ้มค่า
วันศุกร์ที่ 1 ตุลาคม 2564
รัฐบาลแจงข้อสงสัยฝ่ายค้านการบริหารจัดการน้ํา  เพิ่มพื้นที่ชลประทานแล้วกว่า 2 ล้านไร่ เพิ่มปริมาณน้ําเก็บกักได้กว่า 2,000 ล้าน ลบ.ม. ลดแผนงานซ้ําซ้อน ใช้งบคุ้มค่า
รัฐบาลแจงข้อสงสัยฝ่ายค้านการบริหารจัดการน้ํา  เพิ่มพื้นที่ชลประทานแล้วกว่า 2 ล้านไร่ เพิ่มปริมาณน้ําเก็บกักได้กว่า 2,000 ล้าน ลบ.ม. ลดแผนงานซ้ําซ้อน ใช้งบคุ้มค่า
วันที่ 1 ตุลาคม 2564 นางสาวรัชดา ธนาดิเรก รองโฆษกประจําสํานักนายกรัฐมนตรี ชี้แจงต่อข้อสงสัยฝ่ายค้าน ถึงผลงานการบริหารจัดการน้ําในช่วง 7 ปีที่ผ่านมา ซึ่งรัฐบาลได้ดําเนินการแก้ปัญหาน้ําแล้ง-น้ําท่วมในทุกทมิติ เป็นครั้งแรกที่ได้มีการจัดทําแผนแม่บทการบริหารจัดการทรัพยากรน้ํา 20 ปี นําไปสู่การร่วมกันดําเนินงานของทุกหน่วยงาน ไม่ใช่ต่างคนต่างทําเหมือนอดีตที่ผ่านมา และมีผลงานที่เป็นรูปธรรม อาทิ เพิ่มพื้นที่ชลประทานได้แล้วกว่า 2 ล้านไร่ เพิ่มปริมาณน้ําเก็บกักได้กว่า 2,000 ล้าน ลบ.ม. มีพื้นที่รับประโยชน์เพิ่มขึ้นกว่า 10 ล้านไร่ และมีจํานวนครัวเรือนที่ได้รับประโยชน์กว่า 6 ล้านครัวเรือน รวมทั้งยังสามารถเพิ่มประสิทธิภาพประปาหมู่บ้าน 3,347 แห่ง จาก 5,472 แห่ง สระน้ําในไร่นา 190.59 ล้าน ลบ.ม. คิดเป็น 63% พัฒนาน้ําบาดาลเพื่อการเกษตร 118.43 ล้าน ลบ.ม. ปรับปรุงลําน้ําธรรมชาติ 225 แห่ง เป็นต้น
สําหรับโครงการชลประทานที่ดําเนินการสําเร็จและสร้างประโยชน์ให้กับประชาชนแล้ว อาทิ โครงการพัฒนาเพื่อป้องกันและแก้ไขปัญหาล่วงหน้า ขับเคลื่อนไป 133 โครงการ จาก 526 โครงการ ซึ่งประกอบด้วย แผนบรรเทาอุทกภัยลุ่มน้ําเจ้าพระยาตอนล่าง โครงการพัฒนาแหล่งน้ําและจัดการทรัพยากรน้ํารองรับเขตพัฒนาพิเศษภาคตะวันออก การฟื้นฟูแหล่งน้ําธรรมชาติขนาดใหญ่ เช่น บึงบอระเพ็ด จ.นครสวรรค์ บึงราชนก จ.พิษณุโลก บึงสีไฟ จ.พิจิตร หนองหาร จ.สกลนคร รวมถึงโครงการพัฒนาระเบียงเศรษฐกิจพิเศษภาคตะวันออก (EEC) ปัจจุบันดําเนินการเสร็จ 6 โครงการ ได้แก่ โครงการเพิ่มความจุอ่างเก็บน้ําหนองปลาไหล จ.ระยอง โครงการเพิ่มความจุอ่างเก็บน้ําหนองค้อ จ.ชลบุรี โครงการเพิ่มประสิทธิภาพระบบผันน้ําแม่น้ําบางปะกง-อ่างเก็บน้ําบางพระ จ.ชลบุรี โครงการเพิ่มประสิทธิภาพและปริมาณการจ่ายน้ําท่อส่งน้ําหนองปลาไหล-หนองค้อ จ.ชลบุรี โครงการสระทับมา จ.ระยอง และโครงการอ่างเก็บน้ําคลองกระแส จ.ชลบุรี ประโยชน์ที่ได้คือ ช่วยเพิ่มปริมาณน้ําเพื่อรองรับโครงการ EEC ได้รวมกันประมาณ 250.45 ล้าน ลบ.ม.
โดยในปีงบประมาณ 2565 รัฐบาลได้มีการตรวจสอบข้อมูลลดความซ้ําซ้อนของแผนงานด้านน้ํา มุ่งเน้นการใช้งบประมาณให้คุ้มค่าที่สุด ทําให้ประหยัดงบประมาณด้านน้ําได้กว่า 60,000 ล้านบาท รวมถึงการนําเทคโนโลยีพัฒนาแพลตฟอร์ม เชื่อมโยงข้อมูล จัดตั้งศูนย์ปฏิบัติการน้ําอัจฉริยะ (Smart Water Operation Center : SWOC) การติดตั้งระบบเพื่อการพยากรณ์น้ําและเตือนภัยลุ่มน้ําสําหรับการติดตามและเฝ้าระวังสถานการณ์น้ํา การพัฒนาฐานข้อมูลกลาง Big Data การพัฒนาแอปพลิเคชัน WMSC (Water Watch and Monitoring System For Warning Center) จัดทําคลังข้อมูลน้ําในรูปแบบ One Map ผ่านเว็บไซต์และแอปพลิเคชัน National Thai Water ซึ่งเป็นการขับเคลื่อนนโยบายเทคโนโลยีเกษตรและน้ํา 4.0
รองโฆษกประจําสํานักนายกรัฐมนตรี กล่าวว่า “พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับเสมอว่า การเสนอของบประมาณจะต้องเป็นแผนงานที่ทําได้จริง เกิดความคุ้มค่ามากที่สุด เช่นเดียวกับงบประมาณการบริหารจัดการน้ํา เน้นการใช้ข้อมูลขนาดใหญ่หรือ Big Data ประกอบในการจัดทํางบประมาณด้านน้ํา เพื่อครอบคลุมการบริหารจัดการน้ําทั้งระบบ ครอบคลุมการแก้ปัญหาน้ําแล้ง-น้ําท่วม การเก็บกักน้ําให้มีปริมาณน้ําต้นทุนที่มั่นคงสําหรับการอุปโภคบริโภค การเกษตร อุตสาหกรรม ท่องเที่ยว และรักษาระบบนิเวศด้วย สําหรับการช่วยเหลือประชาชนและเกษตรกรที่ประสบปัญหาอุทกภัยในขณะนี้ นายกรัฐมนตรีได้สั่งการให้ส่วนราชการระดับพื้นที่เร่งสํารวจความเสียหายบ้านเรือนประชาชนและพื้นที่ทํากิน สัตว์เลี้ยง โดยรัฐบาลได้มีการจัดสรรงบประมาณเยียวยาเพื่อบรรเทาความเดือดร้อนของประชาชนให้เร็วที่สุด” นางสาวรัชดาฯ กล่าว
---------------------